Bar Café Nou

Escenari/Off: Nit de monòlegs. Alba Segarra i Març Llinàs
2025-11-13 20:30 - 21:30 UTC
L’Alba Segarra és de Ponent, té el cap ple de contradiccions i acudeix a escena amb un humor esmolat, social i rabiosament actual.

En Març Llinàs, mallorquí i guionista de professió, té el radar posat en l’absurd i una habilitat especial per transformar-lo en riures des d’una mirada personal i sense filtres.

Una vetllada de stand-up (monòlegs còmics) que parla del que som, del que fem veure que no som, i de tot allò que ens passa en el nostre dia a dia.

El Cafè Nou encén el micro per rebre dues veus amb molt a dir (i moltes ganes de fer riure).

Alba SegarraNascuda a Ponent i establerta a Barcelona des de fa 14 anys, és politòloga i treballadora del tercer sector. Creu en un món més just, en els Reis Mags i en la ràdio com a forma de vida. Fa stand-up des de la contradicció i la ironia, amb un humor que combina crítica social i absurd.

Març LlinàsCòmic i guionista mallorquí. Ha treballat en ràdio, televisió i als escenaris. Actualment, escriu al programa Està Passant i codirigeix el pòdcast Mòbil, Cartera, Claus. Té més acudits que amics, i per això es dedica a fer stand-up en lloc d’organitzar festes. Fa riure des del pati de l’escola.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Vermut Xic: Assumpta Mercader
2025-11-15 12:00 - 13:00
En el marc del Mercat del Film de Mataró, la contacontes Assumpta Mercader ens oferirà una sessió molt especial plena d’històries màgiques. Les bruixes han estat protagonistes de pel·lícules fascinants, com El Mago de Oz o Maléfica, i també de contes que ens parlen de misteris, encanteris i llegendes sorprenents.

Les bruixes i els bruixots saben fer màgia, encanteris i pocions. Són protagonistes de contes fantàstics on hi passen les coses més inversemblants. Coneixerem una bruixa que viu en una casa on tot és negre, fins i tot el seu gat. Sabrem la història d’una noia enamorada que demana a un bruixot que l’ajudi. I descobrirem una llegenda catalana que parla de bruixes c capaces d’anar i tornar en barca d’Amèrica en un parell d’hores!

Me'n Canta. Sopars per cantar: Maria Salicrú-Maltas
2025-11-20 20:30 - 21:30
«Me’n Canta. Sopars per cantar» és un cicle, per part del Servei de Cultura de l’Ajuntament de Mataró, que uneix cançó i gastronomia com a eina per reforçar els vincles comunitaris al voltant d’una taula.

La mataronina Maria Salicrú-Maltas és historiadora i etnomusicòloga, doctora pel Departament d’Història Moderna i Contemporània de la Universitat Autònoma de Barcelona amb la tesi: La Nova Cançó: Aportació musical, repressió i censura (1958-1978). Sempre present en la vida cultural de la ciutat, sovint amb la seva gravadora, és testimoni de l’espai sonor de Mataró. Al Conservatori del Liceu va estudiar flauta de bec barroca, guitarra, piano i cant. Actualment, és professora a l’Escola Superior d’Estudis Musical del Taller de Músics on, entre d’altres, és la professora titular de Músiques Tradicionals del Món i de Patrimoni Musical. A la Universitat de Girona imparteix classes de didàctica de la música a futurs professors. A Mataró ha recopilat desenes de cançons fent treball de camp, entre les quals destaquen les que es cantaven durant la Guerra Civil, així com les caramelles, dues foren recollides del seu besavi patern. A la cantada que dinamitzarà trobarem una mica de tot plegat, el repertori serà variat i la dinàmica ben original perquè tothom acabi aprenent, cantant i tocant.

El preu de l’activitat és de 21 euros per persona.Recomanat per a majors de 12 anys

____________

Organitza: Cultura Mataró – Col·labora: Bar Cafè Nou

Compra d’entrades

https://www.fundaciomaresme.cat/producte/20-11-25-men-canta-sopars-per-cantar-maria-salicru-maltas/

Cafè de la Biblioteca
2025-11-26 18:00 - 19:30
El Cicle dels Cafès de la Biblioteca busca, en col·laboració amb l’arxiu de la Unió de Cooperadors de Mataró, repassar alguns conceptes recurrents en el nostre dia a dia des de l’òptica del moviment cooperativista i l’economia social i els posem en qüestió. Reprenem el cicle de cara a la tardor dels Cafès de la Biblioteca dins del Bar del Cafè Nou en col·laboració amb l’arxiu de la Unió de Cooperadors.

El proper 26 de novembre, coincidint amb el Dia Mundial del Transport Sostenible, celebrarem una taula rodona sota el títol “La conjura per un transport més sostenible”.

L’acte vol ser un espai de tertúlia i reflexió al voltant dels reptes i oportunitats de la mobilitat del futur, amb la participació de tres ponents que aportaran mirades complementàries. Per una banda, Som Mobilitat parlarà sobre la mobilitat compartida, l’electrificació i la transició ecosocial. D’altra banda, Coop de Pedal, SCCL compartirà la seva experiència en ciclologística, distribució d’última milla i el potencial de la bicicleta com a eina clau en les ciutats. Finalment, el coordinador de l’Antena Tren Lab de la Fundació Tecnocampus posarà l’accent en el transport públic i ferroviari com a pilar fonamental per avançar cap a una mobilitat més neta i eficient.

Una trobada oberta per conèixer experiències i generar debat sobre com construir plegats un model de transport més sostenible i just.

__________

Un projecte del Bar del Cafè Nou. Organitza: Fundació Maresme i Clack. Col·labora: Unió de Cooperadors de Mataró i Fundació Unió de Cooperadors de Mataró. Amb el suport de: Ajuntament de Mataró (Economia Social i Solidària), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Me'n Canta. Sopars per cantar: Jaume Punsola i Fèlix Jurado
2025-12-04 20:30 - 21:30
«Me’n Canta. Sopars per cantar» és un cicle, per part del Servei de Cultura de l’Ajuntament de Mataró, que uneix cançó i gastronomia com a eina per reforçar els vincles comunitaris al voltant d’una taula.

Vetllada amb Jaume Punsola i Fèlix Jurado de La Coixinera, companyia de saraus, que és un grup de música d’arrel que neix a Mataró l’any 2001. Es caracteritza per la combinació de melodies tradicionals amb sonoritats i ritmes propis del rock. El seu nom ve de la denominació que rep la cornamusa catalana al Maresme. Al llarg dels seus vint-i-cinc anys d’història han desplegat els seus saraus en places i carrers d’arreu, i ara dos dels seus músics arriben al Cafè Nou per convidar-nos a una vetllada per cantar de valent cançons del nostre substrat, cançons de taverna i jocs cantats. Passarem una bona estona i farem un bon sarau. No hi podeu faltar!

Fèlix Jurado: Tarota, gralla i veu.Jaume Punsola; guitarra i veu.

El preu de l’activitat és de 21 euros per persona.Recomanat per a majors de 12 anys

____________

Organitza: Cultura Mataró – Col·labora: Bar Cafè Nou

Compra d’entrades

https://www.fundaciomaresme.cat/producte/23-10-25-men-canta-sopars-per-cantar-jaume-punsola-i-felix-jurado/

Me'n Canta. Sopars per cantar: Mari Carme Rodríguez i Xavier Dangla
2025-12-11 20:30 - 21:30
«Me’n Canta. Sopars per cantar» és un cicle, per part del Servei de Cultura de l’Ajuntament de Mataró, que uneix cançó i gastronomia com a eina per reforçar els vincles comunitaris al voltant d’una taula.

Vetllada amb Mari Carme Rodríguez i Xavier Dangla del grup Mestre d’Aixa que va néixer a Vilassar de Mar fa 40 anys. Des del seu inici ha comptat sempre amb veus mixtes i el seu estil particular combina l’havanera i els ritmes mariners amb la cançó tradicional i popular. A cada cantada es plantegen el repte d’obtenir la màxima implicació per part del públic i la seva participació. Al Cafè Nou hi trobarem des de l’espontaneïtat de les peces més populars a la sobrietat dels temes més clàssics. Lletres plenes de nostàlgia, desamor, i les vivències de la gent de mar. No us podeu perdre aquesta nit marinera, una vetllada entranyable de taverna per cantar i gaudir!

Mari Carme Rodríguez: veu i percussió.Xavier Dangla: guitarra i veus.

El preu de l’activitat és de 21 euros per persona.Recomanat per a majors de 12 anys

____________

Organitza: Cultura Mataró – Col·labora: Bar Cafè Nou

Compra d’entrades

https://www.fundaciomaresme.cat/producte/11-12-25-men-canta-sopars-per-cantar-mari-carmen-rodriguez-i-xavier-dangla/

Escenari/Off: Mireia Federico
2025-12-18 20:30 - 21:30
La cantautora mataronina Mireia Federico, amb el seu projecte musical MIRS, presenta una nit de nadales al bar del Cafè Nou. Un concert únic i especial on la música tradicional de Nadal es vesteix amb nous colors i arranjaments personals, oferint una mirada renovada a les cançons de sempre.

Una proposta per escoltar nadales com no les has sentit mai, en un ambient acollidor i amb tota la força de la música en directe, vine a cantar amb nosaltres!

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Escenari/Off: Nit de monòlegs. Vanessa Valero i Andrea Farina
2026-01-22 20:30 - 21:30
El Cafè Nou s’omple de comèdia amb dues veus imprescindibles del stand-up actual. La Vanessa Valero i l’Andrea Farina arriben a Mataró per fer-nos riure, pensar i mirar el món des d’un altre lloc.

Ella és pura adrenalina: humor directe, ràpid i punyent. Ell, carismàtic i observador, sap trobar l’absurd a qualsevol racó i fer-ne comèdia des d’una mirada desacomplexada.

Una nit d’humor fresc i autèntic en clau de gènere, diversitat i vida quotidiana. Amb ganes, amb micro i sense embuts.

Vanessa ValeroCòmica, actriu i guionista tarragonina establerta a Barcelona, fa més de set anys que puja als escenaris per oferir humor àcid, ràpid i visceral. Ha actuat arreu de Catalunya, Madrid, València i les Canàries, i ha creat minisèries a Instagram com “Comedians in CAR getting coffee”. El seu estil directe i enèrgic promet no deixar ningú indiferent.

Andrea FarinaCòmic italià afincat a Barcelona, impulsa l’open mic LGTBIQ+ mensual L.O.C.A. Comedy i ha girat per tot el país amb el seu espectacle Referente de Nada. Observador, carismàtic i imprevisible, barreja vivències personals i reflexions socials amb un estil proper i molt efectiu. Té un marit argentí, un gos que es diu Astor i moltes ganes de fer-te riure.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Vermut/Xic: Arnau Aymerich
2026-02-21 12:00 - 13:00
Us convidem a un Vermut/Xic molt especial amb l’Arnau Aymerich, músic i cantant vinculat al grup català Ebri Knight. Ens oferirà una actuació amb temes pensats per als més petits. Amb la seva guitarra, l’Arnau proposa un repertori entranyable i ple de complicitat amb el públic, perfecte per gaudir en família.

Aquest Vermut/Xic serà una ocasió única per connectar amb la música i els projectes del món infantil, en un ambient càlid i proper. Vine a gaudir d’un dissabte diferent, amb música, riures i molta màgia!

____________

Un projecte del Bar del Cafè Nou. Organitza: Fundació Maresme i Clack.Amb el suport de: Ajuntament de Mataró, Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada lliure amb taquilla inversa

Escenari/Off: Mireia Vilaseca
2026-02-26 20:30 - 21:30
Mireia Vilaseca és una cantautora del Maresme que aposta per la intimitat, l’emoció i l’honestedat a cada cançó. Després del seu primer disc Des de dins (2022), on va començar aquest projecte, va publicar l’EP Una mica més (2024), un pas endavant en el relat de la quotidianitat i els sentiments. Els seus últims singles, La de la foto i La del jardí, continuen dibuixant un camí marcat per la sensibilitat i la proximitat amb nous sons.

Aquest concert serà una oportunitat per viure de prop tot aquest recorregut musical. La músic interpretarà cançons dels seus diferents treballs, creant un fil entre les primeres composicions i les peces més recents. Alhora, també tocarà cançons inèdites que encara no tenen data de publicació, però que ja formen part del seu viatge creatiu. Un directe que esdevé un espai de connexió sincera amb el públic, on la música pren forma de relat compartit i on cada cançó és una invitació a escoltar, sentir i reconèixer-se.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Cafè de la Biblioteca
2026-03-11 18:00 - 19:30
El Cicle dels Cafès de la Biblioteca busca, en col·laboració amb l’arxiu de la Unió de Cooperadors de Mataró, repassar alguns conceptes recurrents en el nostre dia a dia des de l’òptica del moviment cooperativista i l’economia social i posar-los en qüestió.

El proper dia 11 de març, al voltant del Dia de la Dona Treballadora celebrarem una taula rodona sota el títol “El paper de la dona en l’economia social i solidària”.

Com a ponents de l’acte tindrem a la Norma Gil, tècnica del Servei d’Igualtat, Feminismes i LGTBI+ de l’Ajuntament de Mataró, que ens aportarà la visió tècnica i el context de les polítiques públiques a la ciutat, la Regina Rigau, de la cooperativa El Monocle i en representació de Coop Maresme, que coneix de primera mà els reptes de l’autoorganització i el cooperativisme al territori i, finalment a l’Ariadna Manent la Directora Adjunta de la Fundació el Maresme, que ens oferirà la perspectiva d’una entitat referent que gestiona la complexitat de les cures i l’atenció a les persones a gran escala.

Parlarem de feminisme, igualtat de gènere i transformació social, tot plegat emmarcat dins la idea de l’economia social i solidària. Ens preguntarem quin és el paper de la dona en les iniciatives col·lectives i cooperatives, com es poden visibilitzar els seus esforços i com es poden crear espais de presa de decisions més equitatius.

Reflexionarem sobre les barreres estructurals que encara limiten la participació femenina en l’economia i sobre quines pràctiques transformadores poden contribuir a una societat més justa, sostenible i solidària, on els valors de cooperació, cura i sostenibilitat siguin presents a tots els nivells.

__________

Un projecte del Bar del Cafè Nou. Organitza: Fundació Maresme i Clack. Col·labora: Unió de Cooperadors de Mataró, Fundació Unió de Cooperadors de Mataró, Servei d’Igualtat de Mataró i Coop Maresme.Amb el suport de: Ajuntament de Mataró (Economia Social i Solidària), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Escenari/Off: Recital de poesia de Sara Torres
2026-03-19 20:30 - 21:30
Conjurs i Cants: cap a la possibilitat d’una resistènciaArran de la reedició del llibre Conjuros y Cantos per La Bella Varsovia, en aquest recital Sara Torres explorarà les possibilitats del símbol i de la veu per fugir de l’imaginari d’una educació heteropatriarcal. Entre les tradicions minoritàries i la utopia, es treballarà com el llenguatge apareix connectat amb el desig de fer un altre món.

Sara Torres escriu i recita en castellà.

Acte relacionat amb el Dia Mundial de la Poesia, dins del cicle Escenari/Off

Sara TorresSara Torres va néixer a Gijón l’any 1991. Ha publicat els llibres de poemes La otra genealogía (XV Premi Gloria Fuertes de Poesia Jove; Torremozas, 2014), Conjuros y cantos (Kriller 71, 2016; amb reedició a La Bella Varsovia, 2025), Phantasmagoria (La Bella Varsovia, 2019), El ritual del baño (La Bella Varsovia, 2021) i Deseo de perro (Letraversal, 2023), així com les novel·les Lo que hay (Reservoir Books, 2022), per la qual va rebre el Premi Javier Morote a la millor autora revelació atorgat per les llibreries independents, i La seducción (Reservoir Books, 2024).

La seva tasca teòrico-creativa se centra en l’anàlisi del desig, el cos i el discurs a través d’un aparell crític feminista i interdisciplinari que entrellaça el psicoanàlisi, els nous materialismes i els estudis queer. És doctora per la Queen Mary University de Londres, amb una tesi titulada The Lesbian Text: Fetish, Fantasy and Queer Becomings (El text lèsbic: fantasia, fetitxe i devenirs ‘queer’). Escriu regularment per a elDiario.es.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Dia Mundial de la Poesia
2026-03-20 19:00 - 20:30
El Bar del Cafè Nou celebrem per quart any consecutiu el dia 20 de març, el Dia Mundial de la Poesia. Començarem a les 19:00 h, obrint amb el Micro Obert: una oportunitat d’or per compartir les teves creacions en un ambient immillorable. A més, tindrem el luxe d’escoltar en Joan Carles González Pujalte (Premi Màrius Torres 2025) i, per acabar la festa, gaudirem del talent de l’Amanda Bassa i l’Adrián Salcedo a partir de les 20:00 h.

El Bar del Cafè Nou acull la celebració d’aquest acte tan especial, amb la col·laboració de diferents entitats culturals de la ciutat, per tal d’oferir una sèrie d’accions pensades per a diversos públics en un entorn càlid on la gastronomia també juga un paper clau. No t’ho perdis!

Un projecte de: Bar del Cafè Nou, Fundació Maresme i Clack. Amb la col·laboració de: Òmnium Maresme, Planeta Lletra, Associació Cultural de Cerdanyola, Consorci Normalització Lingüística de Mataró i Casa de la Música de Mataró.Amb el suport de: Ajuntament de Mataró, Diputació de Barcelona, Generalitat de Catalunya, Institució de les Lletres Catalanes i Unió Europea.

*Enllaç al formulari d’inscripció pel Micròfon Obert Poètic: https://forms.gle/CrtpMYvzC8mbyeLq9

Consulta tota la programació al cartell:

Presentació de llibre: ‘Contra la gravetat. La filosofia dels castellers’
2026-03-26 19:00 - 20:00
Filosofia, literatura i castellersEl proper dijous 26 de març, el Bar Cafè Nou acollirà la presentació d’una obra que redefineix la nostra mirada sobre una de les tradicions més arrelades del país. ‘Contra la gravetat. La filosofia dels castellers’ (Arpa, 2026) no és només un llibre sobre castells; és un assaig literari i un conte de superació, esforç i comunitat. El filòsof vendrellenc Kevin Prados aborda una mirada fins ara força inèdita sobre el món casteller que interpel·la per igual a castellers i no castellers. La tesi d’en Kevin, a partir de l’anàlisi històric i del seu coneixement en filosofia, és que els castells són una activitat essencialment romàntica que plasma com poques altres el fet que la idea de comunitat desborda l’individu. Mataró, amb una forta tradició castellera, serà un lloc de trobada i diàleg, a través de l’obra literària, de la importància de la comunitat, el treball en equip i cercar objectius col·lectius de superació.

Entrada lliure

__________

Un projecte de: Bar del Cafè Nou, Fundació Maresme i Clack. Amb la col·laboració de: Colla Castellera Capgrossos de Mataró.Amb el suport de: Ajuntament de Mataró, Diputació de Barcelona, Generalitat de Catalunya, Institució de les Lletres Catalanes i Unió Europea.

Escenari/Off: Buski
2026-04-16 20:30 - 21:30
Buski és un projecte musical impulsat per Oriol Buscà.

El mataroní plasma les seves vivències a través del pop d’autor, trobant influències dins la poesia, el teatre i la dansa.

De debò és el nom del seu primer àlbum. En ell, un Buski íntim i vulnerable transforma les etapes d’una relació d’amor en cançons.

Els seus videoclips, amb una proposta visual molt cuidada, han rebut nominacions i premis de premis nacionals i internacionals.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Vermut de Sant Jordi: Contes d’en Santi
2026-04-26 10:00 - 14:00
Sala Polivalent del Cafè Nou

Aprofitarem el dia de la gran celebració del Llibre Gegant de Contes al Pati del Cafè Nou per seguir treballant la inclusió i la visibilització de les diferències en aquest projecte amb compromís per a restauració sostenible, la inclusió social i la cultura comunitària.

Els nens i nenes de la ciutat de Mataró coneixen de sobres en Santi, el protagonista de les aventures de la Fundació Maresme, una fundació ben arrelada al territori que treballa per la inclusió social de les persones amb discapacitat intel·lectual. La fama d’en Santi és gràcies al treball insaciable de totes les persones que treballen en el projecte, que transmeten l’amor per la seva feina i que fan possible una convivència sovint difícil de trobar. Un equip divers i equilibrat molt present en els moments clau del calendari festiu mataroní. Són contes coescrits per part dels propis usuaris de la Fundació i el suport de tècnics de la institució, que parlen dels seus somnis, les seves lluites i les seves maneres de viure des d’una mirada inclusiva, crítica i diversa. Literatura infantil i juvenil plural i amb un imaginari poc habitual.

Entrada lliure.

Escenari/Off: Hermafrodites a cavall o la rebel·lió del desig
2026-05-21 20:30 - 21:30
Aquesta activitat es realitzarà a Can Gassol. Centre de Creació d’Arts Escèniques (Plaça de la Pepa Maca, 15)

L’hermafrodita a cavall no és cap guerrera, és una amant. Una amant capaç de reclutar cossos fins ara impensables i, per tant, impossibles de desitjar. Una amant capaç de reclutar una horda d’anatomies intersex amb una missió: revolucionar la idea mateixa d’ordre social i transformar-lo.

Amb eines del teatre documental, la performance, el conte de ciència ficció i el freak show, Hermafrodites a cavall o la rebel·lió del desig, parla de la vivència de les intersexualitats en primera persona i proposa la fundació d’un nou ordre allunyat dels esquemes rígidament duals que hem heretat.

Hermafrodites a cavall o la rebel·lió del desig és un conte de vegades inquietant i de vegades estrident, sempre emocionant, que rastreja l’evolució del mite de l’hermafrodita des de la llegenda arcaica fins les persones que l’encarnen en l’actualitat, i que explica com canvia la història quan ens fem les narradores de la nostra pròpia diferència.

Aquest espectacle s’inclou dins de la campanya del 17M – Dia Internacional contra la LGTBI-fòbia.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure amb reserva d’entrades

Me’n Canta, sopars per cantar: Joan Botey i Jaume Romaguera
2026-06-18 20:30 - 23:00
El grup d’havaneres Barca de Mitjana neix el 1994 a Premià de Mar. L’any 2000, 2005 i 2023, actuen a la cantada de Calella de Palafrugell i al llarg de la seva trajectòria han actuat a Catalunya, el País Valencià, la Catalunya Nord, Galícia, el País Basc, Cantàbria, Mallorca, Menorca… Coneixedors de la comarca de les cançons de tradició oral i del repertori mariner ens proposen un sopar per cantar que gaudirem entre plat i plat.

Joan Botey: veuJaume Romaguera: guitarra i veu

Preu: 21,00 €

Info i entrades

Organitza: Cultura Mataró

El cicle musical «Me’n Canta, sopars per cantar» posa en valor les cançons de tradició oral de Mataró i el Maresme. Inspirat en les trobades a les antigues tavernes i hostals, reivindica el cant com a expressió viva de la cultura popular i com a eina per reforçar els vincles comunitaris al voltant d’una taula.

compARTim
2026-06-26 18:30 - 19:30
Jornada de reflexió sobre espais d’inclusió i transformació social a Catalunya

En el marc del pART, el Bar Cafè Nou proposa un espai de pausa i diàleg: CompARTim.

Es tracta d’una jornada de reflexió on ens trobem amb altres projectes del territori català. En aquesta ocasió vindrà al Bar Cafè Nou, l’Ainhoa Servos, gestora cultural del Vapor de Prodis de Terrassa, que comparteixen amb nosaltres una mateixa manera d’entendre el món i el compromís social.

Aquesta trobada neix per posar en comú el recorregut d’entitats que aposten per una restauració sostenible, cultural i conscient.

Tot aquest engranatge social es vertebra a través d’una cultura comunitària que ens uneix i ens fa créixer. CompARTim és, en definitiva, una invitació a pensar plegats sobre aquests models d’espais que ja estan transformant Catalunya des de la proximitat i la inclusió.

La conducció de l’acte correrà a càrrec de la Carme Martí, ex treballadora de la Fundació Maresme qui va ser la persona encarregada de posar en marxa el projecte del Cafè Nou.

Acompanyant a l’Ainhoa Servos i a la Carme Martí, tindrem a la Idoia Ruiz, actual responsable de la gestió del Bar del Cafè Nou i la participació de dues persones treballadores del projecte.

Els temes a tractar a la conversa, seran:

Cap a on es dirigeixen aquestes iniciatives? Reptes de futur i estratègies.

Creació dels projectes. D’on neix la necessitat de promoure aquests tipus d’espais de restauració i transformació social.

Com és el dia a dia d’aquests establiments? Dificultats, respostes i solucions.

____________

Un projecte del Bar del Cafè Nou. Organitza: Clack i CoopMaresme.Col·labora: El Vapor de Prodis.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

pART!: Cabaret social al Pati del Cafè Nou
2026-06-26 20:00 - 23:00
Per quart any consecutiu el Bar del Cafè Nou tanquem la temporada amb la celebració d’un cabaret social al Pati del Cafè Nou. Es tracta d’un vespre artístic dedicat especialment a les arts escèniques i al talent amateur i emergent local. Una oportunitat perquè els artistes locals i comarcals mostrin les seves habilitats en un entorn de confiança on l’error és possible!

ℹ️ Acte inclòs dins de la Setmana de l’Economia Social i Solidària de Mataró 2026.

____________

Un projecte del Bar del Cafè Nou. Organitza: Fundació Maresme i Clack.Col·labora: Casa de la Música de Mataró.Amb el suport de: Ajuntament de Mataró, Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Cafè de la Biblioteca
2026-10-14 18:00 - 19:30
IA i Cooperativisme: Reptes i Sobirania Tecnològica

Reprenem els Cafès de la Biblioteca al Bar del Cafè Nou, un espai de debat en col·laboració amb l’arxiu de la Unió de Cooperadors i BitLab Cultural, SCCL.

En aquesta sessió, volem analitzar l’impacte de la Intel·ligència Artificial (IA) des d’una òptica cooperativista. Davant d’un model tecnològic que sovint ens arriba com una eina extractiva i opaca, ens preguntarem si és possible construir una alternativa basada en el bé comú i la sobirania digital. Com podem, des de l’economia social, posar els algorismes al servei de les persones per crear espais de decisió més democràtics?

A partir de l’experiència de BitLab Cultural, reflexionarem sobre com passar de la propietat privada de les dades a una gestió col·lectiva que ens retorni el control sobre el nostre coneixement. També explorarem el vincle entre tecnologia i cures, analitzant com podem auditar la IA per evitar que reprodueixi biaixos de gènere o classe, convertint-la així en una veritable eina d’emancipació social. Finalment, debatrem sobre la praxi cooperativa i quines estratègies podem seguir per impulsar una innovació digital que sigui realment justa, sostenible i arrelada als valors de la nostra comunitat.

T’esperem per compartir un cafè i imaginar com la cooperació pot transformar el nostre futur digital.

__________

Un projecte del Bar del Cafè Nou. Organitza: Fundació Maresme i Clack. Col·labora: Unió de Cooperadors de Mataró i Fundació Unió de Cooperadors de Mataró. Amb el suport de: Ajuntament de Mataró (Economia Social i Solidària), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Vermut/Xic: POLNORD
2026-11-14 12:00 - 13:00
El cantautor de música infantil POLNORD torna al Vermut/Xic amb “FESTA POLAR”, una proposta irresistible que tindrà lloc al Pati del Cafè Nou. Es tracta d’un espectacle musical dissenyat per a infants, famílies i qualsevol persona amb ganes de passar-ho d’allò més bé en un entorn immillorable.

En aquesta «Festa Polar», l’animació, la música i el teatre s’uneixen per crear una experiència única on el públic no n’és només espectador: aquí es ve a cantar, ballar i jugar! Al ritme de cançons de producció pròpia i de clàssics populars que mai passen de moda, POLNORD ens proposa una manera diferent de divertir-nos.

Més enllà de la gresca, l’espectacle és una aposta pels valors per intentar fer d’aquest un món millor; un objectiu que potser sembla llunyà, però que entre tots aconseguirem. Prepareu-vos per a una estona inoblidable per fer del nostre entorn un lloc menys calent i molt més alegre!

____________

Un projecte del Bar del Cafè Nou. Organitza: Fundació Maresme i Clack.Amb el suport de: Ajuntament de Mataró, Diputació de Barcelona, Generalitat de Catalunya, Institució de les Lletres Catalanes i Unió Europea.

Entrada lliure amb taquilla inversa
